2018 er et år, der har stået meget i Bethanias "tegn".
Ved Op til påske-arrangementet, i Herlev kirke, blev vi efterfølgende inviteret til kaffe i præsteboligen, hvor Leif Kjøller-Rasmussen meddelte, at han og Bente stoppede som præstepar, for at gå på pension og flytte til Jylland. Derfor bad vi i Bethania, om der måtte vælges en god efterfølger. Det fik vi da menighedsrådet valgte Jens og Britta Kaltoft, som **nyt præstepar i Herlev kirke**. Han tiltrådte stillingen 1. oktober 2018. Vi glæder os også meget over, de støtter så trofast op om Bethanias møder.
**Bethanias 90-års fødselsdag:** blev fejret i slutningen af november. Det krævede en del planlægning inden, men Jeg synes det endte med at blive en meget festlig aften, vi kan se tilbage på med taknemmelighed.

Vi står overfor et **generationsskifte.** Vi har gennem det sidste årstid tydeligt kunnet mærke, der er blevet, flere ældre i Bethania. Kræfterne er ikke så store og flere er meget syge, nogle er borte. Da vi har kunnet mærke, at nogle af de folk, der har trukket et stort læs, ikke kan det mere, har vi, i bestyrelsen, forsøgt at "samle op" og prøvet at finde løsninger, der kan være til gavn for alle.

Med det i mente, har jeg fokuseret på Guds vej, for mennesker og for os her i Bethania.
I Johs. 14. siger Jesus: *Jeg er vejen sandheden og livet. Jeres hjerte må ikke forfærdes! Tro på Gud og tro på mig.* Her får vi faktisk at vide, vi ikke behøver frygte fremtiden. Vi må tro på Jesus, som Guds søn og frelser, for den enkelte af os.
I Jeremias 29.11. står: *Jeg ved hvilke planer jeg har lagt for jer, siger Herren planer om lykke, ikke om ulykke, om at give jer en fremtid og**et håb.*
Jeg tænker, at man ved afholdelse af vore forskellige arrangementer, her i Bethania, kan sammenligne med en pakke. Man kan godt pakke den lækkert ind og gøre den interessant, men indholdet vil og skal altid være det samme, at vi skal være et sted, hvor Guds ord lyder til frelse. Hvor mennesker møder Gud og hinanden.
I Romerbrevet 10.17. står: *Troen kommer altså af det, der høres, og det, der høres, kommer i kraft af Kristi ord.*

Vores program begyndte, som det plejer med: **Evangelisk Alliances** bedemøde den 9. januar, i Bethania. Temaet for ugen var På vej - som pilgrim, fremmed og flygtning. Det var godt, at begynde året i bøn til Gud. Tak til **Evangelisk Alliances Udvalg** for den altid fine planlægning.
**Bibelundervisning** den 1. tirsdag i måneden. Her var forårets tema: Efeserbrevet og ved første møde i august, videoundervisning. Efterårets tema: Lignelser i Mattæus evangeliet.
Tak for jeres arbejde med planlægning af disse møder.

**Op til påske i Herlev kirke** var, som tidligere nævnt, sidste gang med Leif Kjøller Rasmussen. Både Bente og han er gået på pension og flyttede til Kibæk, Jylland, i sommer.
Vores nye præstepar, Jens og Britta Kaltoft, kommer oprindelig fra Herlev. Har mødt hinanden i Bethanias Unge. De har boet i Knudsker, på Bornholm, hvor han har været præst i 25 år. Vi er i Bethania, glade for de er vores præstepar ved Herlev kirke. Dejligt med deres deltagelse ved Bethanias møder. Vi har jo også fortsat nogle arrangementer, i samarbejde med Herlev kirke, f.eks. Op til påske. Her vil vi nok ændre formen lidt. og om efteråret er der: Forbøns og lovsangsgudstjeneste.

**Bønneflammerne**, blev præsenteret ved St. bededagsarrangementet 27.april2018. Vi har jo de to hurricane lysestager, stående her oppe ved korset, i Bethania. Vi tænder dem, når vi samles til møde i huset og de skal hjælpe os med at huske på, at bede for børne-og ungdomsarbejde i Bethania.

Den 25. maj 2018, fik hel Danmark en ny **persondatalov** der bl.a. har bevirket, at vi ikke længere har adresselisterne liggende fremme, og kun folk, der selv har givet samtygge og står på listen, kan få den udleveret. Vi er fra bestyrelsen blevet oplyst om, fra Indre Mission i Danmark, at hvis der sker yderligere vil vi blive informeret.

**Udflugten** den 5, maj, gik til Andelslandsbyen Nyvang ved Holbæk - Weekendens tema var her: "Nyvang besættes" og amatørskuespillere var udklædt som datidens militær, barneplejersker, frisører m.v. Vi var nogle, der ikke havde besøgt Nyvang tidligere og det var bestemt en god oplevelse. Vi skulle slutte dagen med grill i haven, hjemme hos os. Vi havde dækket borde i udestuen og stuen. Men den danske sommer begyndte den dag/aften, så det endte med flere spiste maden udenfor. En dejlig dag, hvor vi kunne være sammen i det skønne vejr.

Den meget varme og tørre sommer prægede også **Sct. Hans aften** der traditionen tro, blev afholdt hos Else og Niels Mølgaard. Der var kun et meget lille bål, på gårdspladsen, og et billede af et bål. Men Elses lækre tærter manglede ikke.

I løbet af sommeren har vi købt **ny** **projektor** **inkl. mikrofon**, der er blevet installeret inden, det første møde i august måned. Det har vi stor glæde af. Det er tydeligere at se, hvad der står og lyden er fin. Man skal huske, at man ikke må flytte på mikrofonen.

Vi har også købt et **nyt klaver,** i juni måned. Det har god lyd og vores pianister siger, det er godt at spille på.

På **Bethanialejren,** hvor vi også i år var på Hvide kilde, havde vi Peter og Karen Bodil Hauge Madsen, Rønne med. Han talte over emnet: Fællesskabet i teori og praksis. Det var rigtig gode bibeltimer og vi havde god tid til at tale sammen. Det er med til at styrke fællesskabet.

**Bethaniaaftener** der foregår den sidste tirsdag i måneden. Her er der buffet kl. 18:00, hvor vi alle bidrager, undtaget når det er café aften. Forårets emner: Jesus som løve og lam; Tjenesten i Ordet og Israel; Café aften med fokus på bøn; Frelse ved troen alene - i følge Luther og efterårets tema var: Sakramenterne: Dåb; Nadver; Gudstjeneste og til adventsfesten: Noget om engle.
Tak til udvalget for planlægning af disse aftener.

**Forbønsgudstjeneste** 23. oktober i Herlev kirke. Det var Joakim Hansen, der holdt talen og Bethania stod for en stor del af de øvrige ting. Kai Lund: mødeleder, Forbedere: Joakim Hansen og Else Mølgaard, Fællesbøn: Ivar Laursen. Det var en god aften.

**Mødelederteamet** Her er derto der er stoppet p.gr.a. flytning: Lisa Jensen og Johannes Hougaard. Men vi vil gerne i bestyrelsen, hvis man stadig har mod på, at fortsætte i teamet, der på nuværende tidspunkt, består at Tina, Karin, Ivar og Filip, der er tovholder. Man vil evt. spørge 1 eller 2 personer mere, om at være med. Ellers vil en fra bestyrelsen tage mødeledelsen.
Tak for Jeres indsats i teamet.

**Møderækken** 01.-03.oktober Her var temaet: Tilpasning eller forvandling - Gør du som de andre? Klarer du dig uden Gud? - Er troen "full-flex"? Køber du dig glad? - Gør du en forskel? Er du dig selv nok? Det var meget interessante og levende tanker som Palle Kure, Aakirkeby, delte med os.

Vi fik opsat vores **nye skilt,** på gavlen på Bethania, i november. Ivar Laursen satte det op om lørdagen, inden 90-års jubilæet. Synes det er pænt og mere tydeligt at læse og signalerer også, at det er et hus, hvor vi er moderne. Bethania har jo gennemgået en renovering, for nogle år siden, fordi vi gerne vil blive ved med, at passe på huset. Men som jeg sagde til jubilæet: Teksten: *Søg først Guds rige,*  er den samme overskrift over indgangsdøren, som da huset blev indviet, for mange år siden. Og det er stadig gældende.

25. november 2018, fejrede vi **Bethanias 90-års fødselsdag**. Stefan Skjerning havde lavet invitation. Der var bestilt lagkage til 100 personer og dækket festlige borde. Generalsekretær for Indre Mission i Danmark, Jens Medom Madsen talte over emnet: Ordet om Jesus er bæredygtigt. Formanden var mødeleder. Niels Christensen havde lavet foto-collage, der kørte under kaffepausen, hvor der blev serveret lagkage. Daniel Højrup Nielsen spiller et musikstykke på klaver. På forhånd var Anne Mette Kamstrup, Arne og Judy Skjerning og Rita Søndergaard, blevet spurgt om at bringe en hilsen, med noget fra deres opstart og glæde ved Bethania. Herefter var der en del der tog ordet. Det var rigtig fint med noget historie, sådan en aften. Flere kom også med gaver, blomster og kort.

Det er ikke kun Bethania, der er blevet ældre. Det er også, som tidligere nævnt, noget vi kan mærke på flere personer, der tidligere har været meget aktive, at de er blevet ældre og nogle er meget syge eller ikke i blandt os længere.

Det har også bevirket, at vi har måttet forsøge at omstrukturere lidt, f.eks. ved **fredagsmøderne,** der nu ledes af Judy og Arne Skjerning og Bodil Christiansen. Kai indgår, ved enkelte møder, som teknikker og mødeleder, og Ivar vil godt tage mødeledelse, hvis det er nødvendigt, en gang i mellem. Ved fredagsmøderne deltager flere, som ikke kommer tirsdag aften. Derfor mener vi også, disse møder er vigtige, at prioritere.

Ved **formiddags-bedemøderne** og **formidags-bibelkreds**, har man valgt, at fortsætte, også selvom seniorudvalget ikke eksisterer.

Der er **bedemøde inden tirsdagsmøderne**, undtaget til Bethaniaaften. Desuden er der **Bethaniabøn** ved de fleste møder, hvor man frimodigt kan komme frem med takke eller bedeemner til den person, der står for bønnen, der foregår fra talerstolen. Det gør alle kan høre, hvad der bliver sagt.

**Tirsdagsmøderne**, der afholdes ugentligt, oftest med en taler udefra, er møder, hvor vi hører en god forkyndelse og hvor vi ofte har mulighed for at stille spørgsmål til taleren eller bidrage med et vidnesbyrd. Vi samles ca. 35-50 personer.

**Bethanias Unge** er ikke så stor længere. De samles omkring 7-8 personer, men har valgt at fortsætte med at mødes i Bethania, både fordi de mener, det er nemmere at invitere til noget, der allerede er i gang og så forpligter de hinanden på, at møde op. De har det godt med hinanden, når de samles.
Tak for Jeres trofasthed og udholdenhed.

Jeg vil gerne sige stor TAK til alle, der udfører et stykke arbejde, på den ene eller den anden måde. Du er værdsat. Tak også til alle, der beder for Bethania.

Vi, i bestyrelsen, ved også, mange af Jer, beder om, at Bethania også i fremtiden, må være et sted, hvor Guds folk mødes. Det skal vi blive ved med.
Vi har forsøgt at se lidt fremad med et forslag, vi skal drøfte, på et senere tidspunkt ved denne generalforsamling.